EELNÕU

# Keskkonnaseadustiku üldosa seaduse ja teiste seaduste muutmise seadus

# § 1. Keskkonnaseadustiku üldosa seaduse muutmine

Keskkonnaseadustiku üldosa seaduses tehakse järgmised muudatused:

**1)** paragrahvi 395 täiendatakse lõigetega 81–83järgmises sõnastuses:

„(81) Eesti looduse infosüsteemis töödeldakse infosüsteemi andmed esitanud isiku üldandmeid.

(82) Eesti looduse infosüsteemi andmed esitanud registreeritud kasutajate nime ja isikukoodi säilitatakse tähtajatult ning kontaktandmed kustutatakse kasutajaõiguste peatamisel või üks aasta pärast viimast andmete andmekogusse esitamist.

(83) Eesti looduse infosüsteemi vastutav töötleja on Kliimaministeerium.“;

**2)** paragrahvi 395 lõige 9 muudetakse ja sõnastatakse järgmiselt:

„(9) Eesti looduse infosüsteemi põhimääruse kehtestab valdkonna eest vastutav minister määrusega, milles sätestatakse:

1) andmekogu volitatud töötlejad ning vastutava ja volitatud töötleja ülesanded;

2) täpsem andmekoosseis;

3) andmeandjad, nendelt saadavad andmed ja andmete infosüsteemi kandmise kord;

4) andmetele juurdepääsu ja andmete väljastamise kord;

5) andmete säilitamise tähtajad ning andmete täpsem säilitamise kord;

6) muud korraldusküsimused.“;

**3)** paragrahvi 401 lõiked 1–3 muudetakse ja sõnastatakse järgmiselt:

„(1) Keskkonnaotsuste infosüsteem on andmekogu, mille eesmärk on:

1) keskkonnakasutusega seotud andmete avalikustamine;

2) keskkonnakomplekslubade, keskkonnalubade ja kiirgustegevuslubade taotlemine ja menetlemine, loaga seotud seire-, aruandlus- ja muude kohustuste täitmine;

3) üldgeoloogilise uurimistöö lubade, geoloogilise uuringu lubade, ehitamisel ja maaparandussüsteemi ehitamisel üle jääva kaevise tarbimise või võõrandamise lubade ning maavara või maavarana arvele võtmata kivimi ja setendi võtmise lubade taotlemine ja menetlemine;

4) atmosfääriõhu kaitse seaduse, jäätmeseaduse, tööstusheite seaduse ja veeseaduse alusel tehtavate registreeringute taotlemine ja menetlemine ning registreeringuga seotud aruandluskohustuse täitmine;

5) keskkonnatasude seaduse tähenduses tasukohustuse täitmine;

6) ohtlike jäätmete ja välislepinguga reguleeritavate jäätmete veolubade taotlemine, menetlemine ja saatedokumentide koostamine ning selliste jäätmete riikidevahelise veo, milleks veoluba ei ole vaja, saatedokumentide koostamine;

7) jahipiirkonna kasutusõiguse lubade taotlemine ja menetlemine;

8) sügavallapanusõnniku auna rajamise teatiste esitamine;

9) biomassile kehtestatud säästlikkusnõuetele ja -kriteeriumidele vastavuse tõendamise auditi aruannete esitamine;

10) keskkonnamõju hindamise ja keskkonnamõju strateegilise hindamise dokumentide avalikustamine ning kättesaadavuse ja kasutamise lihtsustamine.

(2) Keskkonnaotsuste infosüsteemi põhimääruse kehtestab valdkonna eest vastutav minister määrusega, milles sätestatakse:

1) vastutava ja volitatud töötleja ülesanded;

2) täpsem andmekoosseis;

3) andmeandjad, nendelt saadavad andmed ja andmete infosüsteemi kandmise kord;

4) andmetele juurdepääsu ja andmete väljastamise kord;

5) andmete säilitamise tähtajad ning andmete täpsem säilitamise kord;

6) muud korraldusküsimused.

(3) Kiirgusallikate ja tuumamaterjalide omadusi ning nende asukohaks olevaid ruume ja füüsilise kaitse meetmeid käsitlev teave on keskkonnaotsuste infosüsteemis mõeldud asutusesiseseks kasutamiseks, et tagada kiirgusallikate ja tuumamaterjali ohutus ja füüsiline kaitse.“;

**4)** paragrahvi 401 täiendatakse lõikega 31 järgmises sõnastuses:

„(31) Käesoleva paragrahvi lõikes 3 sätestatud teabele ning avaliku teabe seaduse § 35 lõike 1 punktide 9 ja 10 alusel nendes punktides nimetatud kiirgusallikat või tuumamaterjali puudutavale teabele kehtestatava juurdepääsupiirangu puhul ei kohaldata avaliku teabe seaduse § 40 lõikes 1 sätestatud juurdepääsupiirangu tähtaega. Juurdepääsupiirang kehtestatakse kuni kiirgustegevuse lõppemiseni, kuid mitte kauem kui 75 aastaks. Asutuse juht võib juurdepääsupiirangu tähtaega pikendada viie aasta kaupa, kuni juurdepääsupiirangu kehtestamise põhjus püsib.“;

**5)** seadust täiendatakse §-ga 402 järgmises sõnastuses:

**„§ 402. Keskkonnaotsuste infosüsteemis töödeldavad isikuandmed ja andmete säilitamise tähtaeg**

(1) Keskkonnaotsuste infosüsteemis töödeldakse isiku üldandmeid.

(2) Keskkonnaotsuste infosüsteemi andmeid säilitatakse tähtajatult. Põhimääruses võib sätestada sellest lühemad andmete säilitamise tähtajad.“;

**6)** paragrahvi 48 lõige 1 muudetakse ja sõnastatakse järgmiselt:

„(1) Keskkonnaloa taotluse ja selle kohta antava haldusakti eelnõu paneb loa andja avalikkusele tutvumiseks välja haldusmenetluse seaduse §-s 48 sätestatud korras keskkonnaloa andja asukohas.“;

**7)**paragrahvi 481 lõike 1 teine lause muudetakse ja sõnastatakse järgmiselt:

„Keskkonnaloa andmise võib otsustada arutelu korraldamata, kui see võimalus on ette nähtud seadusega või menetlusosalised on haldusmenetluse seaduse § 50 lõike 3 kohaselt loobunud asja arutamisest avalikul istungil.“;

**8)** paragrahvi 52 lõike 1 punktis 9 asendatakse sõna „väljastamisest“ sõnaga „andmisest“;

**9)** paragrahvi 52 lõiget 1 täiendatakse punktiga 11 järgmises sõnastuses:

„11) taotlejat on korduvalt karistatud keskkonnavastase süüteo eest käesoleva seaduse § 41 lõikes 1 ja tööstusheite seaduse § 2 lõikes 1 nimetatud valdkonnas, milleks on vaja keskkonnaluba või keskkonnakompleksluba ning süüteo karistusandmed ei ole karistusregistrist kustutatud.“;

**10)** paragrahvist 55 jäetakse välja tekstiosa „või sellise ehitise püstitamiseks, mille jaoks ehitusluba ei anta enne keskkonnaloa andmist,“;

**11)** paragrahvi 59 lõiget 2 täiendatakse punktidega 5 ja 6 järgmises sõnastuses:

„5) õigusaktid on muutunud viisil, mis mõjutab loas kindlaksmääratud tingimusi ja toob kaasa vajaduse muuta tingimusi või määrata lisatingimused;

6) seire, uuringute või muude meetodite rakendamise järel on ilmnenud asjaolud, mis viitavad vajadusele muuta loa tingimusi, et tagada nende vastavus keskkonnanõuetele, või leevendada loaga kehtestatud tingimusi.“;

**12)** paragrahvi 59 täiendatakse lõikega 21 järgmises sõnastuses:

„(21) Kui keskkonnaloa tingimuste muutmiseks on loa andjal vaja küsida lisaandmeid, teeb ta loa omajale kirjalikult teatavaks loa tingimuste muutmise põhjuse ning võib nõuda loa muutmiseks vajalike andmete esitamist keskkonnaotsuste infosüsteemi kaudu loa muutmise taotlusena või määrab andmete esitamise muu viisi ning andmete esitamise tähtaja.“;

**13)** paragrahvi 59 täiendatakse lõikega 31 järgmises sõnastuses:

„(31) Kui keskkonnaloa omaja kavandab käitise toimimisviisis muudatust, mille tõttu tema tegevus ei vasta enam loas kindlaksmääratud tingimustele või toob kaasa vajaduse määrata loas lisatingimused, esitab ta enne sellise tegevuse elluviimist loa andjale keskkonnaotsuste infosüsteemi kaudu andmed loa muutmise taotlusena.“;

**14)** paragrahvi 61 lõige 1muudetakse ja sõnastatakse järgmiselt:

„(1) Keskkonnaloa andja võib keskkonnaloa kehtivuse täielikult või osaliselt peatada kuni üheks aastaks:

1) kui keskkonnaloa omaja ei ole taotlenud käesoleva seaduse § 53 lõike 1 punktis 1 või 2 nimetatud andmete muutmist;

2) kui seiret tehes või muul viisil selgub, et keskkonnaloaga lubatud tegevusega kaasneb keskkonnaoht või oluline keskkonnahäiring ning huvi jätta keskkonnaluba peatamata ei ole ülekaalukas;

3) kui keskkonnaloa andjal oleks olnud õigus jätta keskkonnaluba välja andmata hiljem muutunud asjaolude, sealhulgas tehnika arengu tõttu, kui parima võimaliku tehnika kasutamist nõutakse õigusaktiga, või keskkonnariski suuruse muutumise tõttu või hiljem muutunud õigusnormi alusel ning keskkonnaloa peatamist õigustab keskkonna ulatuslikuma kaitse vajadus või muu huvi, mis kaalub üles isiku usaldamise;

4) kui ei ole esitatud käesoleva seaduse § 59 lõikes 21 nimetatud nõuetekohast taotlust või vajalikke andmeid loamuutmiseks;

5) kui ei ole esitatud käesoleva seaduse § 59 lõikes 31 nimetatud nõuetekohast taotlust ning käitise tegevus ei vasta loas sätestatud tingimustele.“;

**15)** paragrahvi 61 täiendatakse lõikega 3 järgmises sõnastuses:

„(3) Enne keskkonnaloa peatamist teeb Keskkonnaamet ettekirjutuse käesoleva seaduse § 59 lõigetes 21 ja 31 sätestatud nõuetekohase taotluse või vajalike andmete esitamiseks.“;

**16)** paragrahvi 62 lõige 2 muudetakse ja sõnastatakse järgmiselt:

„(2) Keskkonnaloa andja võib keskkonnaloa kehtetuks tunnistada, kui:

1) keskkonnaloa omaja ei ole käesoleva seaduse § 59 lõike 1 punkti 1 kohaselt taotlenud § 53 lõike 1 punktis 1 või 2 nimetatud andmete muutmist ning avalikku või kolmanda isiku huvi ei ole võimalik tõhusalt kaitsta loa muutmisega;

2) käesoleva seaduse § 59 lõike 1 punktis 2 nimetatud tingimustel selgub, et keskkonnaloaga lubatud tegevusega kaasneb keskkonnaoht või oluline keskkonnahäiring ning huvi jätta keskkonnaluba kehtetuks tunnistamata ei ole ülekaalukas ja avalikku või kolmanda isiku huvi ei ole võimalik tõhusalt kaitsta loa muutmisega;

3) keskkonnaloa andjal oleks olnud õigus jätta keskkonnaluba välja andmata käesoleva seaduse § 59 lõike 1 punktis 3 nimetatud asjaolude tõttu ning avalikku või kolmanda isiku huvi ei ole võimalik tõhusalt kaitsta loa muutmisega;

4) loa omaja ei täida loas või õigusaktis sätestatud nõudeid ja luba tuleb kehtetuks tunnistada olulise avaliku huvi tõttu või loa omajat on karistatud karistusseadustikus sätestatud keskkonnavastase süüteo eest ning süüteo karistusandmed ei ole karistusregistrist kustutatud;

5) loa omaja on esitanud teadvalt valeandmeid, mis mõjutasid keskkonnaloa andmise otsustamist.“;

**17)** paragrahvi 621 lõige 1 muudetakse ja sõnastatakse järgmiselt:

„(1) Riiklikku ja haldusjärelevalvet käesoleva seaduse ja selle alusel kehtestatud õigusaktide nõuete täitmise üle teeb Keskkonnaamet.“.

# § 2. Atmosfääriõhu kaitse seaduse muutmine

Atmosfääriõhu kaitse seaduses tehakse järgmised muudatused:

**1)** paragrahvi 83 lõige 1 muudetakse ja sõnastatakse järgmiselt:

„(1) Keskkonnaamet kontrollib registreeringu taotluse vastavust nõuetele kümne tööpäeva jooksul taotluse saamisest arvates. Kui taotluses käsitletud tegevus ei vaja registreeringut või vajab õhusaasteluba, teavitab Keskkonnaamet sellest registreeringu taotlejat kümne tööpäeva jooksul taotluse saamisest arvates.“;

**2)** paragrahvi 91 täiendatakse lõigetega 6 ja 7 järgmises sõnastuses:

„(6) Õhusaasteloa taotlusele lisatakse protsessis kasutatavate kemikaalide ohutuskaardid.

(7) Lubatud heitkoguste projektis ei esitata eraldi andmeid põletusseadmete kohta, mille soojussisendile vastav nimisoojusvõimsus kütuse põletamisel on väiksem kui 1 MWth, ja nendes kasutatavate kütuste kohta, ning neid andmeid kajastatakse üksnes käitise summaarses nimisoojusvõimsuses.“;

**3)** paragrahvi 99 lõige 2 muudetakse ja sõnastatakse järgmiselt:

„(2) Kui õhusaasteloa või keskkonnakompleksloa tingimuste muutmiseks on loa andjal vaja küsida lisaandmeid, teeb ta loa omajale kirjalikult teatavaks loa tingimuste muutmise põhjuse, määrab loa muutmiseks vajalike andmete esitamise viisi ning andmete või taotluse esitamise tähtaja.“;

**4)** paragrahvi 99 täiendatakse lõikega 21 järgmises sõnastuses:

„(21) Õhusaasteloa või keskkonnakompleksloa omaja esitab loa andjale keskkonnaotsuste infosüsteemi kaudu taotluse, kui ta kavatseb muuta:

1) loaga lubatud tegevust, sealhulgas tehnoloogiat, seadmeid, heiteallikaid või protsesside sisendeid viisil, mis mõjutab loas kajastatud saasteaineid, nende heitkoguseid või käitisele kohaldatavaid tööstusheite seaduse või atmosfääriõhu kaitse seaduse alusel kehtestatud heite piirväärtusi;

2) saasteainete heite määramise viisi, mis on olnud loa andmise aluseks;

3) muul viisil oluliselt loas kirjeldatud lubatud tegevust.“;

**5)** paragrahvi 99 lõikes 3 asendatakse sõna „Käitaja“ sõnadega „Õhusaasteloa või keskkonnakompleksloa omaja“;

**6)** paragrahvi 99 lõike 3 punktis 2 asendatakse tekstiosa „õhusaasteloa aluseks“ tekstiosaga „loa andmise aluseks“;

**7)** paragrahvi 99 lõike 3 punktis 3 asendatakse sõnad „keskkonnakompleksloa või õhusaasteloa“ sõnaga „loa“;

**8)** paragrahvi 128 lõikes 1 asendatakse tekstiosa „registreeringu andjale“ tekstiosaga „käesoleva paragrahvi lõike 2 alusel antud määruses nimetatud asutusele“.

# § 3. Jäätmeseaduse muutmine

Jäätmeseaduses tehakse järgmised muudatused:

**1)** paragrahvi 21 lõikes 31 asendatakse sõna „kompleksloa“ sõnadega „keskkonnakompleksloa (edaspidi *kompleksluba*)“;

**2)** paragrahvi 21 lõikes 32 asendatakse sõnad „keskkonnakompleksluba (edaspidi *kompleksluba*)“ sõnaga „kompleksluba“;

**3)** paragrahvi 211 täiendatakse lõigetega 3 ja 4 järgmises sõnastuses:

„(3) Käesoleva paragrahvi lõikes 1 sätestatud kohustust ei kohaldata sõjalise materjali ja toote tarnijale.

(4) Sõjaline materjal või toode käesoleva paragrahvi tähenduses on relv, aine, koostisosa, vahend, seade, masin, süsteem, nende osad, nendega seotud varustus ja spetsiaalsed komponendid, tarkvara ja tehnoloogia, mis on projekteeritud, valmistatud, määratud või kohandatud sõjalisel otstarbel kasutamiseks või mille andmete kohta kehtib avalikustamise piirang riigisaladuse ja salastatud välisteabe seaduse ning avaliku teabe seaduse järgi või muu juurdepääsupiirang.“;

**4)** paragrahvi 273 lõige 2 muudetakse ja sõnastatakse järgmiselt:

„(2) Päästeamet koostab A-kategooria kaevandamisjäätmete hoidlate kohta hoidlavälise hädaolukorra lahendamise kava, kus täpsustatakse õnnetuse korral väljaspool käitise territooriumi kasutusele võetavad meetmed.“;

**5)** paragrahvi 31 täiendatakse lõigetega 41–44 järgmises sõnastuses:

„(41) Käesoleva paragrahvi lõike 4 kohaseks biojäätmete tekkekohal ringlusse võtmiseks ja biojäätmete tekkekohalt liigiti kogumise vabastuse saamiseks tuleb jäätmevaldajal esitada kohaliku omavalitsuse üksusele taotlus.

(42) Kohaliku omavalitsuse üksus peab olema veendunud, et biojäätmeid on võimalik tekkekohal ringlusse võtta.

(43) Kui kohaliku omavalitsuse üksus nõustub biojäätmete tekkekohal ringlusse võtmisega ja vabastab taotleja biojäätmete tekkekohalt liigiti kogumisest, registreerib kohaliku omavalitsuse üksus käesoleva paragrahvi lõike 41 kohase taotluse alusel biojäätmete tekkekohal ringlusse võtmise käesoleva seaduse § 711 nimetatud kohaliku omavalitsuse üksuse jäätmevaldajate registris. Juriidiliste isikute puhul tuleb jäätmevaldajate registrisse märkida ka tekkekohal ringlusse võetavate biojäätmete aastakogus.

(44) Biojäätmete tekkekohal ringlusse võtmise lõpetamise korral teavitab jäätmevaldaja sellest kohaliku omavalitsuse üksust ning seejärel kogutakse biojäätmeid tekkekohalt liigiti käesoleva paragrahvi lõike 4 kohaselt.“;

**6)** paragrahvi 68 lõige 2 muudetakse ja sõnastatakse järgmiselt:

„(2) Korraldatud jäätmeveo teenuse osutamiseks on vajalik käesoleva seaduse § 987 lõike 2 punktis 2 nimetatud tegevuse registreering.“;

**7)** paragrahvi 69 lõige 1 muudetakse ja sõnastatakse järgmiselt:

„(1) Jäätmevaldaja loetakse liitunuks korraldatud jäätmeveoga elu- või tegevuskohajärgses jäätmeveo piirkonnas. Jäätmevaldaja on korraldatud jäätmeveoga liitunud alates käesoleva seaduse § 66 lõikes 4 nimetatud määruse jõustumisest.“;

**8)** paragrahvi 985 täiendatakse lõikega 6 järgmises sõnastuses:

„(6) Ohtlike jäätmete veol peab garantii või finantstagatis katma vähemalt käesoleva paragrahvi lõikes 3 nimetatud summa.“;

**9)** paragrahvi 987 lõike 2 punkt 6 tunnistatakse kehtetuks;

**10)** paragrahvi 987 lõiget 3 täiendatakse punktiga 7 järgmises sõnastuses:

„7) juriidilisel isikul, kes käitleb ise oma tegevuse käigus tekkivaid biojäätmeid tekkekohal kuni üks tonn aastas käesoleva seaduse nõuete kohaselt.“;

**11)** paragrahvi 988 lõige 2 tunnistatakse kehtetuks;

**12)** paragrahvi 988 täiendatakse lõikega 5 järgmises sõnastuses:

„(5) Käesoleva seaduse § 987 lõike 2 punktis 2 nimetatud jäätmeveo registreeringu taotlemisel infot jäätmete koguste kohta ei esitata.“;

**13)** paragrahvi 988 lõige 4 muudetakse ja sõnastatakse järgmiselt:

„(4) Registreeringu andja kontrollib registreeringu taotluse vastavust nõuetele kümne tööpäeva jooksul taotluse saamisest arvates. Kui taotletavaks tegevuseks ei ole vaja registreeringut või on vaja jäätmeluba, teavitab registreeringu andja sellest registreeringu taotlejat kümne tööpäeva jooksul taotluse saamisest arvates.“;

**14)** paragrahvi 989 lõige 2 tunnistatakse kehtetuks;

**15)** paragrahvi 989 täiendatakse lõikega 3 järgmises sõnastuses:

„(3) Käesoleva seaduse § 987 lõike 2 punktis 2 nimetatud jäätmeveo registreeringus ei märgita veetavaid jäätmekoguseid.“;

**16)** paragrahvi 110 täiendatakse lõikega 3 järgmises sõnastuses:

„(3) Käesoleva paragrahvi lõikes 1 nimetatud veoluba taotletakse ning saatedokumendid koostatakse ja edastatakse keskkonnaotsuste infosüsteemi kaudu.“;

**17)** paragrahvi 1141 tekstmuudetakse ja sõnastatakse järgmiselt:

„(1) Riikidevahelise jäätmesaadetise saatmist korraldav isik koostab vähemalt üks päev enne saadetise lähetamise alustamist keskkonnaotsuste infosüsteemi kaudu Euroopa Parlamendi ja nõukogu määruse (EÜ) nr 1013/2006 artikli 18 lõikes 1 nimetatud jäätmesaadetisega kaasneva ja määruse VII lisale vastava jäätmesaadetise kohta teavet sisaldava dokumendi.

(2) Käesoleva paragrahvi lõikes 1 nimetatud isik edastab keskkonnaotsuste infosüsteemi kaudu kolme päeva jooksul pärast jäätmete saabumist jäätmekäitluskohta, kus taaskasutus- või kõrvaldamistoiming toimub, käesoleva paragrahvi lõikes 1 nimetatud saatedokumendi, mille on kinnitanud jäätmete vastuvõtja.

(3) Riikidevahelise jäätmesaadetise vastuvõtja Eestispeab esitama keskkonnaotsuste infosüsteemi kaudu kahe tööpäeva jooksul pärast jäätmete saabumist jäätmekäitluskohta, kus taaskasutus- või kõrvaldamistoiming toimub, Euroopa Parlamendi ja nõukogu määruse (EÜ) nr 1013/2006 artikli 18 lõikes 1 nimetatud jäätmesaadetisega kaasneva ja määruse VII lisale vastava jäätmesaadetise kohta teavet sisaldava dokumendi.“;

**18)** paragrahvi 1201 lõige 1 muudetakse ja sõnastatakse järgmiselt:

„(1) Jäätmete käitlemise eest jäätmeloata, kui luba on nõutav, või loa nõudeid rikkudes – karistatakse rahatrahviga kuni 300 trahviühikut.”;

**19)** paragrahvi 127 tekst muudetakse ja sõnastatakse järgmiselt:

„(1) Käesoleva seaduse §-des 120–1202, 1204, 1205, 122, 124, 1245, 1246, 126, 1262, 1264, 1265, 1268 ja 12610 nimetatud väärtegude kohtuväline menetleja on Keskkonnaamet.

(2) Käesoleva seaduse §-des 120, 1201, 1202, 1207, 126 ja 1264 nimetatud väärtegude kohtuväline menetleja on ka valla- või linnavalitsus.

(3) Käesoleva seaduse §-s 1265 nimetatud väärteo kohtuväline menetleja on ka Politsei- ja Piirivalveamet.

(4) Käesoleva seaduse §-des 1204, 1205 ja 122 nimetatud väärtegude kohtuväline menetleja on ka Maksu- ja Tolliamet.

(5) Käesoleva seaduse §-des 122 ja 1246 nimetatud väärtegude kohtuväline menetleja on ka Tarbijakaitse ja Tehnilise Järelevalve Amet.

(6) Käesoleva seaduse §-s 12610 nimetatud väärteo kohtuväline menetleja on ka Päästeamet.

(7) Käesoleva seaduse §-s 124 nimetatud väärteo aegumise tähtaeg on neli aastat.“;

**20)** seadust täiendatakse §-dega 13623 ja 13624 järgmises sõnastuses:

„**§** **13623. Biojäätmete tekkekohalt liigiti kogumisest taotluse alusel vabastamise rakendumine**

Enne 2025. aasta 1. septembrit antud biojäätmete tekkekohalt liigiti kogumise vabastused, mis on kantud jäätmevaldajate registrisse, kehtivad edasi kohaliku omavalitsuse üksuse määratud kujul. Kui biojäätmete tekkekohal ringlusse võtmine ja biojäätmete tekkekohalt liigiti kogumise vabastus ei ole korraldatud taotluse alusel ega kantud jäätmevaldajate registrisse, peab kohaliku omavalitsuse üksus korraldama biojäätmete tekkekohalt liigiti kogumise vabastuse andmise vastavalt käesoleva seaduse § 31 lõigetele 41–43 hiljemalt 2026. aasta 1. septembriks.

**§ 13624.** **Enne 2025. aasta 1. septembrit antud jäätmekäitleja registreeringu kehtivus ning pooleliolevate taotluste menetluse lõpetamine**

(1) Enne 2025. aasta 1. septembrit antud tähtajaline jäätmekäitleja registreering kehtib kuni selle muutmise, kehtetuks tunnistamise või selles märgitud kehtivusaja lõpuni.

(2) Enne 2025. aasta 1. septembrit esitatud jäätmekäitleja registreeringu taotlust menetletakse käesolevas seaduses sätestatu kohaselt.“.

# § 4. Keskkonnamõju hindamise ja keskkonnajuhtimissüsteemi seaduse muutmine

Keskkonnamõju hindamise ja keskkonnajuhtimissüsteemi seaduse § 6 punkt 171 muudetakse ja sõnastatakse järgmiselt:

„171) merre kaadamine alates mahust 10 000 kuupmeetrit ning merre, Peipsi järve, Lämmijärve ja Pihkva järve tahkete ainete paigutamine alates ainete mahust 10 000 kuupmeetrit, vooluveekogusse tahkete ainete paigutamine alates ainete mahust 2000 kuupmeetrit või muusse veekogusse tahkete ainete paigutamine alates ainete mahust 500 kuupmeetrit;“.

# § 5. Maapõueseaduse muutmine

Maapõueseaduses tehakse järgmised muudatused:

**1)** paragrahvi 27 lõige 9 tunnistatakse kehtetuks;

**2)** paragrahvi 49 lõige 8 tunnistatakse kehtetuks;

**3)** paragrahvi 55 lõikes 5 asendatakse sõnad „valdkonna eest vastutava ministri“ sõnaga „Kliimaministeeriumi“;

**4)** paragrahvi 70 lõikes 1 asendatakse tekstiosa „kolmeks kuuks“ tekstiosaga „üheks aastaks“;

**5)** paragrahvi 97 lõiget 2 täiendatakse pärast sõna „Keskkonnaametile“ sõnadega „keskkonnaotsuste infosüsteemi kaudu“;

**6)** paragrahvi 97 täiendatakse lõikega 61 järgmises sõnastuses:

„(61) Maapõue aluskorda ehitise või rajatise ehitamise korral võib käesoleva paragrahvi lõikes 1 nimetatud luba taotleda kuni viieks aastaks. Põhjendatud juhul võib Keskkonnaamet loa kehtivust pikendada kuni ehitise või rajatise valmimiseni.“.

# § 6. Riigilõivuseaduse muutmine

Riigilõivuseaduse § 1362 lõike 1 punktis 2 asendatakse sõna „saasteallikast“ sõnaga „heiteallikast“.

# § 7. Tööstusheite seaduse muutmine

**1)** paragrahvi 19 lõike 2 punktist 10 jäetakse välja tekstiosa „vineeri ja“;

**2)** paragrahvi 25 lõige 4 tunnistatakse kehtetuks;

**3)** paragrahvi 28 lõige 3 muudetakse ja sõnastatakse järgmiselt:

„(3) Taotlusele lisatakse andmed, mis on loetletud käesoleva seaduse § 41 lõike 2 punktides 1–17.“;

**4)** paragrahvi 37 lõigetes 1 ja 2 asendatakse tekstiosa „taotluse menetlusse võtmisest“ tekstiosaga „nõuetekohase taotluse saamisest“;

**5)** paragrahvi 41 lõike 2 punkt 5 muudetakse ja sõnastatakse järgmiselt:

„5) käitises kasutatavate seadmete ja tehnoloogia vastavus parimale võimalikule tehnikale ning viide kohaldatavatele PVT-järeldustele või nende puudumisel PVT-viitedokumentidele;“;

**6)** paragrahvi 50 täiendatakse, lugedes olemasoleva teksti lõikeks 1, lõikega 2 järgmises sõnastuses:

„(2) Kui käitise tegevusvaldkonnas, milles tegutsemiseks kompleksluba on antud, ei ületa tegevus käesoleva seaduse § 19 lõike 3 alusel kehtestatud alltegevusvaldkonna künnisvõimsust, otsustatakse kompleksloa muutmine keskkonnaloaks keskkonnaseadustiku üldosa seaduse § 59 lõike 2 punktide 4 ja 6 alusel.“;

**7)** paragrahvi 59 lõige 1 muudetakse ja sõnastatakse järgmiselt:

„(1) Käitaja peab säilitama kõiki talle kuuluvaid kompleksloa taotlemise, andmise, kompleksloaga määratud seire ning nõuete täitmise kontrollimisega seotud dokumente ja andmeid vähemalt viis aastat alates nende tekkimisest.“;

**8)** paragrahvi 158 lõikes 3 asendatakse sõna „ettekirjutuse“ sõnadega „korrapärase kontrolli“;

**9)** paragrahvi 159 tekst muudetakse ja sõnastatakse järgmiselt:

„Erakorraline keskkonnaalane kontroll tehakse keskkonnajärelevalve korras selleks, et võimalikult kiiresti uurida tõsiseid keskkonnaalaseid kaebusi, avariisid või vahejuhtumeid või loa nõuete täitmata jätmist. Erakorralist keskkonnaalast kontrolli võib vajaduse korral teha ka enne loa väljaandmist, läbivaatamist või ajakohastamist.“;

**10)** paragrahvi 163 lõikes 1 asendatakse tekstiosa „õigel ajal“ sõnaga „viivitamata“;

**11)** seadust täiendatakse §-ga 1631 järgmises sõnastuses:

**„§ 1631. Käitise tegevuse kavandatavast muutmisest või laiendamisest teatamata jätmine**

(1) Käitise tegevuse kavandatavast muutmisest või laiendamisest teatamata jätmise eest –

karistatakse rahatrahviga kuni 200 trahviühikut.

(2) Sama tegevuse eest, kui selle on toime pannud juriidiline isik, –

karistatakse rahatrahviga kuni 200 000 eurot.“;

**12)** paragrahvi 164 täiendatakse lõikega 3 järgmises sõnastuses:

„(3) Käesoleva seaduse §-s 162 sätestatud väärteo aegumise tähtaeg on viis aastat.“;

**13)** seadust täiendatakse §-ga 1692 järgmises sõnastuses:

**„§ 1692. Kompleksloa vormistamine keskkonnaloaks**

Kui käitise tegevusvaldkonnas, milles tegutsemiseks kompleksluba on antud, ei ületa tegevus käesoleva seaduse § 19 lõike 3 alusel kehtestatud alltegevusvaldkonna künnisvõimsust, siis vormistab loa andja sellise kompleksloa ühe aasta jooksul käesoleva paragrahvi jõustumisest arvates keskkonnaseadustiku üldosa seaduse § 53 lõike 3 alusel kehtestatud andmekoosseisuga keskkonnaloaks. Sellisel juhul otsustab loa andja varem kehtinud loa ümbervormistamise avatud menetluseta.“.

# § 8. Veeseaduse muutmine

Veeseaduses tehakse järgmised muudatused:

**1)** paragrahvi 165 lõikes 3 ja § 166 lõikes 4 asendatakse tekstiosa „esitades teatise infosüsteemi kaudu vähemalt 14 päeva enne aunastamise alustamist“ tekstiosaga „esitades teatise keskkonnaotsuste infosüsteemi kaudu enne aunastamise alustamist“;

**2)** paragrahvi 187 punktides 8 ja 10 asendatakse sõna „veekogu“ vastavas käändes sõnaga „meri“ vastavas käändes;

**3)** paragrahvi 187 punkt 15 muudetakse ja sõnastatakse järgmiselt:

„15) arendatakse kala- või muu käesoleva paragrahvi punktides 151 ja 152 nimetamata vee-elusressursi kasvatust toodangu juurdekasvuga rohkem kui üks tonn aastas;“;

**4)** paragrahvi 187 täiendatakse punktidega 151 ja 152 järgmises sõnastuses:

„151) arendatakse vetika- või karbikasvatust, välja arvatud meres, toodangu juurdekasvuga rohkem kui üks tonn aastas;

152) arendatakse vetika- või karbikasvatust meres toodangu juurdekasvuga rohkem kui 100 tonni aastas;“;

**5)** paragrahvi 188 lõiget 1 täiendatakse punktiga 12 järgmises sõnastuses:

„12) silla või truubi ehitamiseks, välja arvatud käesoleva seaduse § 187 punktis 17 nimetatud tegevuse korral.“;

**6)** paragrahvi 193 lõike 1 punkt 12 muudetakse ja sõnastatakse järgmiselt:

„12) mere süvendamise, tahkete ainete merre paigutamise või kaadamise nõuded;“;

**7)** paragrahvi 196 lõike 2 punkt 2 muudetakse ja sõnastatakse järgmiselt:

„2) veekogu, välja arvatud meri, süvendamine või sellise veekogu põhja samas mahus süvenduspinnase paigutamine mahuga alates viiest kuupmeetrist;“;

**8)** paragrahvi 196 lõike 2 punkt 4 tunnistatakse kehtetuks;

**9)** paragrahvi 196 lõike 2 punkt 5 muudetakse ja sõnastatakse järgmiselt:

„5) merre 5–100 kuupmeetri tahke aine paigutamine;“;

**10)** paragrahvi 196 lõiget 2 täiendatakse punktiga 51 järgmises sõnastuses:

„51) paigutatakse veekogusse, välja arvatud meri, tahkeid aineid mahuga alates viiest kuupmeetrist;“;

**11)** paragrahvi 196 lõike 2 punkt 6 muudetakse ja sõnastatakse järgmiselt:

„6) arendatakse kalakasvatust või muu käesoleva lõike punktides 61–63 nimetamata vee-elusressursi kasvatust toodangu juurdekasvuga kuni üks tonn aastas, kui vesiviljelusehitise veesüsteem on pinnaveekoguga ühenduses;“;

**12)** paragrahvi 196 lõiget 2 täiendatakse punktidega 61–63 järgmises sõnastuses:

„61) arendatakse vetika- või karbikasvatust, välja arvatud meres, toodangu juurdekasvuga kuni üks tonn aastas, kui vesiviljelusehitise veesüsteem on pinnaveekoguga ühenduses;

62) arendatakse vetika- või karbikasvatust meres toodangu juurdekasvuga kuni 100 tonni aastas;

63) arendatakse vähikasvatust, kui vesiviljelusehitise veesüsteem on pinnaveekoguga ühenduses;”;

**13)** paragrahvi 196 lõige 21 muudetakse ja sõnastatakse järgmiselt:

„(21) Registreeringut ei ole vaja:

1) maaparandussüsteemi ehitamiseks ja maaparandushoiutöödeks;

2) silla ja truubi ehitamiseks.“;

**14)** paragrahvi 196 täiendatakse lõikega 6 järgmises sõnastuses:

„(6) Kui registreeringuga lubatavaks tegevuseks on vaja kehtestada planeering, ei anta registreeringut enne planeeringu kehtestamist.“;

**15)** paragrahvi 198 lõige 1 muudetakse ja sõnastatakse järgmiselt:

„(1) Keskkonnaamet kontrollib registreeringu taotluse vastavust nõuetele kümne tööpäeva jooksul taotluse saamisest arvates. Kui veekeskkonnariskiga tegevus ei vaja registreerimist või vajab veeluba, teavitab Keskkonnaamet sellest taotlejat kümne tööpäeva jooksul taotluse saamisest arvates.“;

**16)** paragrahvi 198 lõige 3 tunnistatakse kehtetuks;

**17)** paragrahvi 199 täiendatakse punktiga 6 järgmises sõnastuses:

„6) taotletavat tegevust ei lubata planeeringut kehtestamata ja planeeringut ei ole kehtestatud.“;

**18)** seadust täiendatakse §-ga 2791 järgmises sõnastuses:

**„§ 2791. Enne 2025. aasta 1. septembrit esitatud veekeskkonnariskiga tegevuse registreeringu ja veeloa taotluste menetluse lõpetamine ning registreeringukohustusega tegevuse registreerimine**

(1) Enne 2025. aasta 1. septembrit esitatud registreeringu ja veeloa taotlusi menetletakse käesolevas seaduses sätestatu kohaselt.“;

(2) Kui isikul on veeluba tegevuseks, milleks alates 2025. aasta 1. septembrist jõustunud veeseaduse redaktsiooni kohaselt ei pea veeluba olema, kuid millega kaasneb registreerimise kohustus, võib ta esitada keskkonnaotsuste infosüsteemi kaudu Keskkonnaametile taotluse tegevuse registreerimiseks ja veeloa kehtetuks tunnistamiseks.

(3) Tasutud riigilõiv tagastatakse, kui isikul ei ole veeloa kohustust ning loa taotluse menetlus on pooleli.“.

# § 9. Seaduse jõustumine

Käesolev seadus jõustub 2025. aasta 1. septembril.

Lauri Hussar

Riigikogu esimees

Tallinn, …… 2025. a

Algatab Vabariigi Valitsus …… 2025. a ……

Vabariigi Valitsuse nimel

(allkirjastatud digitaalselt)

*allkirjastaja nimi*

Valitsuse nõunik